Държавен вестник, бр. 20, 2022 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  20
56 
 
15.3.22 Ррезервоарите за товари не трябва да са пълни с повече от 98 % течност при референтната 
температура (R). 
15.3.23 Максималният обем (VL) на товара, който трябва да се натовари в резервоара, е: 
VL = 0.98 V ΡR/ΡL 
където: 
V = обем на резервоара 
PR = плътност на товара при референтната температура (R)  
PL = плътност на товара при температура на натоварване  
R = референтна температура
57 
 
 
15.3.24 Максимално допустимите граници на пълнене на резервоара за всеки товарен 
резервоар се посочват за всяка възможна температура на натоварване, и за приложимата 
максимална референтна температура в списък, одобрен от администрацията. Копие от 
списъка се съхранява постоянно на борда, от капитана. 
15.3.25 Зоните на открита палуба, или полузатворените помещения на открита палуба на 
разстояние до три метра от изхода на резервоара, комини за газ или пара, фланец на 
товарната тръба или карго клапана на резервоар, сертифициран за превоз на серовъглерод, 
трябва да отговарят на поставените изискванията за електрическо оборудване, за 
серовъглерод в колона i, глава 17. Също така, в рамките на определената зона, не трябва да 
се допускат други източници на топлина, като парните тръбопроводи с температура на 
повърхността над 80°C. 
15.3.26 Трябва да се подсигурят средства за вземане на проби от товара, без да се отваря 
резервоара или да се нарушава слоя от инертен газ. 
15.3.27 Продуктът трябва да се транспортира само в съответствие с план за обработка на 
товари, одобрен от администрацията. Плановете за обработка на товари показват цялата 
тръбопроводна система за товари. Копие от одобрения план за обработка на товари трябва 
да бъде на разположение на борда. Международното свидетелство за годност за превоз на 
опасни химикали в наливно състояние се заверява и по отношение на включено позоваване 
на одобрения план за обработка на товари. 
15.4 Диетилов етер 
15.4.1 Освен ако не са инертирани, се осигурява естествена вентилация за кухините около 
товарните резервоари, докато корабът е в ход. Ако е инсталирана механична вентилационна 
система, всички вентилатори трябва да са с конструкция, която не предизвиква искри. 
Механичното вентилационно оборудване не се разполага в празните пространства, 
заобикалящи товарните резервоари. 
15.4.2 Регулировките на предпазния клапан не трябва да бъдат по-малки от 0.02 МРа 
манометрично за гравитационните резервоари. 
15.4.3 Изтласкването чрез инертен газ може да се използва за разтоварване на резервоари 
под налягане при условие че товарната система е проектирана за съответното налягане. 
15.4.4 С оглед на опасността от пожар се вземат мерки за избягване на всякакъв източник на 
запалване или генериране на топлина, или и двете в товарното пространство. 
15.4.5 Помпите могат да се използват за разтоварване на товари, при условие че са от тип, 
предназначен да предотвратява налягането на течността върху уплътнителния вал или са 
хидравлично управляван потопен тип и са съвместими с товара. 
15.4.6 Трябва да се предвиди възможност за поддържане на възглавница от инертен газ в 
товарния резервоар по време на товаренето, разтоварването и превоза.